OzLabs/hebrew-wiki-articles huggingface dataset:
רועי אדרי

רועי אדרי (או רוי אדרי נולד ב-14 בדצמבר 1978) הוא זמר-יוצר ומפיק דתי ישראלי. בעל מוניטין בינלאומי.

== ביוגרפיה ==
אדרי נולד בבאר שבע. החל לנגן בגיטרה ופסנתר בגיל צעיר. בתחילת התבגרותו עברה משפחתו להתגורר בלוס אנג'לס, ארצות הברית. שם החל להתחבר למוזיקת היפ הופ וראפ. בעקבות רעידות אדמה מקומיות חזר עם משפחתו לישראל.

רועי נשוי לשירלי, לזוג ארבעה ילדים. מתגוררים בחולון.

===קריירה===
בשנת 1992, בהיותו בן 14 הצטרף ללהקת היפ הופ בשם "סייד אפקט", בתור סולן. לבסוף הלהקה חתמה חוזה עם חברת איילנד דאף ג'אם מיוזיק גרופ. לאחר כמה שנים הלהקה עברה לניו יורק. עקב מות אחד מחבריה, התפרקה הלהקה.

בהמשך עבר ללונדון שם הופיע עם הרכבים שונים ברחבי המדינה ובאירופה. במשך שהותו בלונדון כתב שירים עבור הזמרת מיקה פריס .

בשנת 2002 חזר רועי לישראל, והחל בשיתוף פעולה עם סאבלימינל בסינגל "ילד רחוב". באותה שנה הנחה את התוכנית "דיבור צפוף" בערוץ 24, ובMTV ישראל.

בשנת 2006 הפיק וכתב מוזיקה מקורית לסדרה "ילדות רעות".

בשנת 2007 הוציא אלבום העונה לשם "עד הסוף", עם אביתר בנאי, קובי אוז ושאנן סטריט.

בשנת 2008 החל בתהליך חזרה בתשובה.

בשנת 2012 השתתף בתוכנית "The Voice ישראל".

בשנת 2014 ביצע, הפיק וכתב מוזיקה מקורית לסדרה "ילדי גן החיות".

בשנת 2016 הפיק וכתב מוזיקה מקורית לסרטה של רמה בורשטיין "לעבור את הקיר".

בשנת 2021 לקח חלק בכתיבה ולחן לשיר She's Bingo שביצעו לואיס פונסי וניקול שרזינגר. 

השתתף במספר תוכניות טלוויזיה של ערוץ הידברות, בניהם: לצאת מאזור הנוחות, אומן באמונה ובכיוון אחר.

הלחין ושר לפרסומות עבור חברות שונות, כגון: פיוז טי, בזק ותנובה.

רועי כותב את שיריו בעברית ובאנגלית.

==דיסקוגרפיה==

===אלבומים===
* 2002 – Hear Me Out
* 2007 - עד הסוף
* 2012 - שורשים (Roots)

===שיתופי פעולה===

== קישורים חיצוניים ==
* 

* [https://www.imdb.com/name/nm8305551/?ref_=nv_sr_1 רועי אדרי במסד הנתונים הקולנועיים IMDb]
* 
* 
* 
* [https://www.facebook.com/RoyEdriMusic/ רועי אדרי], עמוד הרשמי בפייסבוק

קטגוריה:מוזיקאים ישראלים
קטגוריה:מתמודדי The Voice ישראל
קטגוריה:אמנים ישראלים שחזרו בתשובה
קטגוריה:ראפרים ישראלים
קטגוריה:בוגרי תיכון בליך
קטגוריה:ישראלים שנולדו ב-1978
מסור עגול

מסור עגול שולחני
מסור עגול הוא מסור הפועל עם להב עגול שחותך על ידי סיבובו במהירות.

==היסטוריה==
המצאת המסור הסובב מיוחסת לטביתא באביט. לבאביט מיוחסת התובנה שלהב עגול יהא יעיל יותר מלהב ישר, והמצאת המסור הסובב הראשון, אשר שימש במנסרה החל משנת 1813. המסור היה מחובר למנוע שהופעל בכוח מים, כדי להקל על ניסור עצים. ככל הנראה, צפתה באביט בגברים מנסרים עץ, ועלה בדעתה שמחצית התנועה שלהם מבוזבזת. המסור הסובב הראשון שייצרה מצוי באולבני במדינת ניו יורק. בהיותה שייקרית, לא ניסתה לרשום פטנט על אף אחת מהמצאותיה. שלוש שנים לאחר המצאת המסור הסובב, רשמו שני צרפתים פטנט על ההמצאה, עליה למדו מקריאת עיתונות שייקרית.

ההיסטוריון מ' סטיבן מילר גורס שבאביט לא הייתה הממציאה הראשונה של המסור הסובב, לפי מועד הצטרפותה לשייקרים. לדבריו, המסור הסובב הומצא בכפר השייקרים מאונט לבנון, בידי איימוס בישופ או בנג'מין ברוס, בשנת 1793, או לחלופין שלא היה המצאה שייקרית כלל.

==כיום==
המסור העגול נכנס לשימוש במהלך המאה ה-19, ובמהלך המאה ה-20 השתכלל מאוד, וכיום ישנם סוגים רבים של מסורים עגולים: מסור עגול לחיתוך עץ בצורות שונות כמו מסור עגול ידני, מסור עגול שולחני, מסור זווית (המכונה תכופות "גרונג/פנדל"); דיסק חיתוך, מסור שורף ומסור קר לחיתוך מתכת; מסורים לחיתוך אבן, בטון, קרמיקה ושיש; מסורים לחיתוך פלסטיק ועוד.

בארץ נפוצים הכינויים: סקיל סאו - מסור עגול חשמלי ידני (המסור יוצר לראשונה על ידי חברת סקיל, ומכאן שמו), קרייזיק - מסור עגול חשמלי שולחני, לרוב עם עגלה שדוחפת את החומר אל הלהב (קרייזיג - מסור עגול בגרמנית), גרונג/פנדל - מסור זווית (Miter Saw), מסור שורף - מסור שולחני לחיתוך מתכת עם דיסק שוחק. מסור וידיה - מסור קר לחיתוך מתכת. כמו כן, נפוץ בישראל להשתמש במונח "מסור עגול" לתיאור מסור עגול ידני בלבד, אף על פי שקיים מגוון סוגים של מסורים עגולים.

== ראו גם ==
* מסור
* מסור אנכי
* מסור חרב
*מסור זווית

== קישורים חיצוניים ==

* [http://eyalgilatfurniture.blogspot.co.il/2014/05/blog-post_11.html אייל גילת] על המצאת המסור העגול

==הערות שוליים==

קטגוריה:ערכים שבהם תבנית בריטניקה אינה מתאימה
עגול
קטגוריה:כלי עבודה חשמליים
קטגוריה:כלי עבודה
ב.מ.וו 2000

ב.מ.וו 2000 (BMW 2000) היא מכונית סלון, תוצרת יצרנית הרכב הגרמנית BMW אשר יוצרה בין השנים 1966–1972. יוצרו 143,464 יחידות.

==היסטוריה ==
בשנת 1960 Harald Quandt צבר שליטה בחברת ב.מ.וו. פרויקט "Neue Klasse" ("סדרה חדשה") יצא לדרך. Fritz Fiedler מונע למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו-Alex von Falkenhausen על בניית ועיצוב המנוע.

הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה ב.מ.וו 1500. בדצמבר 1964 נפסק ייצור דגם ה - ב.מ.וו 1500 והמחליפה הייתה ב.מ.וו 1600, שיוצרה עד שנת 1971. בסוף 1963 הוצג דגם ה-ב.מ.וו 1800.

בשנת 1966 התחיל יצורו של דגם "ב.מ.וו 2000", 4 דלתות, אשר הסתיים בשנת 1972.

משנת 1965–1969 יוצרו דגמי ב.מ.וו 2000, גרסת קופה: BMW 2000 CS ו-BMW 2000 C. יוצרו סך הכל 13,691 יחידות.

==גרסאות ב.מ.וו 2000==
* BMW 2000
* BMW 2000 Ti

==ראו גם==
* ב.מ.וו 1500
* ב.מ.וו 1600
* ב.מ.וו 1800

<gallery>
קובץ:BMW 2000 tii Armaturen.jpg|ב.מ.וו 2000 - מבט לתא הנהג ולוח מחוונים
קובץ:BMW 2000 (15741630961).jpg|ב.מ.וו 2000
קובץ:BMW 2000 tii h.jpg|alt=ב.מ.וו 2000 החלק האחורי של האוטו|ב.מ.וו 2000
קובץ:BMW 2000 (6118748938).jpg|ב.מ.וו 2000
קובץ:BMW 2000 (8444487877).jpg|ב.מ.וו 2000
</gallery>

== קישורים חיצוניים ==

* [https://www.youtube.com/watch?v=trkMSQLlkVM ב.מ.וו 2000 ] (8:19דקות), יו-טיוב
* [https://www.youtube.com/watch?v=M-HnUtSKRo8 ב.מ.וו 2000 ] (2:27 דקות), יו-טיוב

קטגוריה:מכוניות סלון
קטגוריה:דגמי מכוניות שהושקו ב-1966
2000
קטגוריה:כלי רכב גרמניים
צבי לידסקי

צבי לידסקי (1935 - 26 ביולי 2002) היה עורך דין פלילי ישראלי ידוע ובולט, שהתפרסם לאחר שנהג להגן על נאשמים בעבירות קשות של רצח, סמים, אלימות ועבירות מין.

== ביוגרפיה ==
צבי לידסקי גדל והתחנך באורח חיים מסורתי. הוא קיבל את הרישיון לעריכת דין בשנת 1958. בשנות השישים והשבעים, זכה לידסקי לחשיפה גדולה בתקשורת בישראל לאור החשודים והנאשמים שייצג. לידסקי עסק בעיקר בתיקי רצח, סמים, אלימות ועבירות מין. בין לקוחותיו הידועים ניתן למנות את אורי זוהר, נחמן פרקש ואריק איינשטיין, נאשמי ואדי סאליב ו"כושי רימון". 

ללידסקי היה משרד עורכי דין בתל אביב-יפו, סמוך לכיכר רבין. במסגרת שירות המילואים שלו הוא שימש כשופט בבית משפט צבאי בדרגת סגן-אלוף. כסניגור פרטי הוא ייצג חיילים רבים. בין החיילים שייצג, סרן צבי לייבוביץ', קצין ששימש מפקד יחידת הכיבוי של בסיס תל נוף ונתפס אחרי שגרם לכעשר הצתות בבסיס. בשנים האחרונות בלטו בעיקר לקוחותיו שהיו עולים מחבר המדינות.

היה בעלה לשעבר של השופטת נירה לידסקי. הוא היה גרוש פעמיים ואב לארבעה ילדים. 

במקביל לעיסוקו כעורך דין כתב 26 ספרים, בהם ספרים שעסקו ביחסים בינו לבין גרושתו. פרקים מהם פורסמו בשבועון "לאשה" תחת הכותרת "סיפורים מן החיים".

== קישורים חיצוניים ==

* 
* 
* 
* [https://merhav.nli.org.il/primo-explore/search?query=any,contains,%D7%A6%D7%91%D7%99%20%D7%9C%D7%99%D7%93%D7%A1%D7%A7%D7%99&tab=default_tab&search_scope=Local&sortby=title&vid=NLI&mfacet=rtype,include,books,1&lang=iw_IL&offset=0&came_from=sort ספריו של צבי לידסקי] באתר הספרייה הלאומית
* 

קטגוריה:עורכי דין פליליים ישראלים
קטגוריה:סופרים כותבי עברית
קטגוריה:סופרים ישראלים
קטגוריה:בוגרי בית הספר צייטלין
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1935
קטגוריה:ישראלים שנפטרו ב-2002
בריסטול 401

בריסטול 401
בריסטול 401 (באנגלית: Bristol 401) היא מכונית סלון - קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה בין השנים 1948–1953.

בסך הכל יוצרו 611 יחידות. בריסטול 401 הייתה המכונית השנייה בסדרה 400. מחיר הבריסטול 401, בעת השקתה היה 3,132 לירות שטרלינג, בבריטניה.

חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

גריל ומנוע הבריסטול 401 היו מבוססים על דגם ה-ב.מ.וו 326.

==דגם בריסטול 401==
* מערכת הבלמים - בלמי תוף הידראולים תוצרת לוקהיד
* מד סבובי מנוע
* לוח שעונים - מצופה עץ
* משענת יד - בין המושבים האחוריים
* תאוצה 0-97 קמ"ש - 16.4 שניות

== תמונות ==
<gallery>
1952 Bristol 401 in Holland Park, Kensington, London.JPG|בריסטול 401, שנת 1952
Bristol Type 401 1952 (9066934396).jpg| בריסטול 401, שנת 1952
Terenure, Co. Dublin - Ireland (6018111192).jpg|בריסטול 401
Bristol 401 (8203135899).jpg| בריסטול 401 - מבט לתא הנהג ולוח מחוונים
Nationale oldtimerdag Zandvoort 2010, 1953 BRISTOL 401, ND-47-88.JPG| בריסטול 401, שנת 1953, מבט למנוע
</gallery>

==ראו גם==
* בריסטול 400
* בריסטול 402
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר
* ב.מ.וו 326

== קישורים חיצוניים ==

* [https://www.youtube.com/watch?v=cOMwVw-FpYs בריסטול 401 ] (4:46 דקות), יו-טיוב
* [https://www.youtube.com/watch?v=CxCrz4HrikM בריסטול 401 ] (4:02 דקות), יו-טיוב
קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1948
401
קטגוריה:מכוניות בריטיות
זרון עגורי

זרון עגורי (שם מדעי: Geranospiza caerulescens) הוא עוף דורס ממשפחת הנציים הקרוב לסוג זרון ולסוג איה זרונית. זהו המין היחידי בסוגו.
== מאפיינים ==
זהו דורס באורך 46 ס"מ והוא בעל נוצות אפורות עם עניים צהובות גדולות ומקור שחור ובעל רגליים ארוכות וורודות. נוצות הזנב מפוספסות מעט בלבן. למין רגליים ארוכות בעלות "מפרקים כפולים", תופעה הדומה לרגלי האיות הזרוניות מאפריקה.

הזרון מצוי ברחבי ביצות טרופיים בקרבת יערות באמריקה המרכזית ממקסיקו דרומה עד ארגנטינה. רוב זמנו הוא בין העצים על יד המים ושם מתבונן בחיפוש אחר טרף, אליו הוא ממריא בשקט. טרפם העיקרי הוא מכרסמים שונים, עופות, זוחלים וכן דגים. הוא יאכל גם חרקים גדולים וחלזונות. 

זוג הזרונים מקימים קן גבוה על העצים. 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:זרונים
קטגוריה:עופות יחידים בסוגם
קטגוריה:ברזיל: עופות
קטגוריה:בליז: עופות
קטגוריה:אל סלוודור: עופות
עיט נצי אדום-בטן

עיט נצי אדום-בטן (שם מדעי: Lophotriorchis kienerii) הוא מין של עיט ממשפחת הנציים, המין היחידי בסוגו. מצוי בטבע בדרום אסיה וסביבותיה.

== מאפיינים ==
מין זה נחשב בהתחלה לחלק מהסוג עיט או מהסוג עיט קטן אך הופרד מהם, בעיקר משום שהוא קטן יותר. אורכו הממוצע 56–61 ס"מ ומוטת כנפיו 106–140 ס"מ. הוא בעל נוצות כהות ופנים כהות ומזכיר מעט בז נודד. הבטן לבנה ותחתית הכנפיים וכן הרגליים ערמוניות. יש מעט מאוד הבדלים בין הזכרים לנקבות אך הצעירים בהירים יותר. כנפיהם גדולות ומעוגלות.

עיט זה מצוי באזור שבין הרי גהט המערביים שבהודו ועד לאיי אינדונזיה במגוון בתי גידול, כולל במדרונות הרי ההימלאיה.

הוא צייד הדואה מעל היערות בהם הוא חי ומחפש בעיקר עופות איטיים כיונים, תרנגולים ופסיוניים. הוא עט עליהם בצלילה מלמעלה. העיטים מקננים בעונה הגשומה ומקימים קן על עץ גבוה, המורכב מענפים ומעלים, ומטילים בו ביצה אחת.

== מיון ==
לעיט זה שני תת-מינים:
*Hieraaetus kienerii kienerii
*Hieraaetus kienerii formosus

==קישורים חיצוניים==

==הערות שוליים==

קטגוריה:עיטים
קטגוריה:עופות יחידים בסוגם
קטגוריה:הודו: עופות
קטגוריה:בעלי חיים שתוארו ב-1835
עקב כהה

עקב כהה (שם מדעי: Geranoaetus) הוא סוג של דורס יום ממשפחת הנציים.

עקבים אלה גדולים יחסית ולפעמים מכונים כעיטים, אף שהם שייכים לתת-משפחת העקבים. אורכם יכול להגיע ל-60 ס"מ ומוטת כנפיהם ל-150 ס"מ ומשקלם ל-2.5 ק"ג. הם בעלי נוצות אפורות-כהות עם מקורים צהובים מעוקלים ועיניים שחורות.

הם חיים באמריקה הדרומית באזורים הטרופיים ושם צדים יצורים קטנים שהם קוטלים בטפריהם. הם בעלי קולות רועשים ביותר.

==מיון==
*סוג עקב כהה (Geranoaetus)
**מין עקב כהה לבן-זנב (Geranoaetus albicaudatus)
**מין עקב וריאבל (Geranoaetus polyosoma)
**מין עקב כהה-חזה (Geranoaetus melanoleucus)

==קישורים חיצוניים==

קטגוריה:עקבים
אליפות גרמניה בכדורגל 1961

אליפות גרמניה בכדורגל 1961 הייתה העונה ה-51 של התחרות. זה היה השלב האחרון של עונת 1960/1961 בכדורגל הגרמני. 

התחרות הסתיימה בניצחון של נירנברג, וזאת בפעם השמינית בתולדות המועדון. בעקבות זכייה זו היא העפילה לגביע אירופה לאלופות.

==ארגון האליפות==
התחרות כללה 9 קבוצות שהעפילו מליגות אזוריות:

* אוברליגה צפון -המבורג, ורדר ברמן
* אוברליגה מערב - פ.צ. קלן, בורוסיה דורטמונד 
* אוברליגה ברלין - הרטה ברלין 
* אוברליגה דרום מערב - פ.צ. זארבריקן, בורוסיה נוינקירכן 
* אוברליגה דרום - נירנברג, איינטרכט פרנקפורט 

תחילה, איינטרכט פרנקפורט ובורוסיה נוינקירכן התחרו על המקום השמיני בתחרות. איינטרכט פרנקפורט ניצחו 0:5. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.

==מהלך התחרות==
===בית א'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1. 	 	
|בורוסיה דורטמונד	
|6 	
|3 	
|1 	
|2 	 
|19
|12
|7
|- 
|2. 	 	
|איינטרכט פרנקפורט 	
|6 	
|3 	
|1 	
|2 	 
|13
|9 	
|7
|- 
|3. 	 	
|המבורג	
|6 	
|3 	
|0 	
|3 	 
|14
|19 	
|6
|- 
|4. 	 	
|פ.צ. זארבריקן 	
|6 	
|1 	
|2 	
|3 	 
|11
|17 	
|4
|}

===בית ב'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1.
|נירנברג		
|6 	
|4 	
|2 	
|0 	 
|18
|9 	
|10
|- bgcolor=#FFFF75
|2. 	 	
|ורדר ברמן
|6 	
|2 	
|2 	
|2 	 
|8
|11 	
|6
|- style="background:#97DEFF;"
|3. 	 	
|פ.צ. קלן
|6 	
|1 	
|3 	
|2 	 
|11
|12 	
|5
|- 
|4. 	 	
|הרטה ברלין 	
|6 	
|1 	
|1 	
|4 	 
|9
|14 	
|3
|}

==משחק הגמר==

==כדורגלנים מצטיינים==
אווה זלר, המבורג כבש 8 שערים וזכה בתואר מלך השערים.

==קישורים חיצוניים==
* [http://www.rsssf.com/tablesd/duithist4763.html#61 נתונים מפורטים מאתר rsssf]
* [https://web.archive.org/web/20200218033142/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1961
קטגוריה:עונות באליפות גרמניה בכדורגל
עדו בר-אל

עדו בר-אל (נולד ב-14 בינואר 1959) הוא צייר ישראלי.

==ביוגרפיה==
עדו בר-אל נולד בשנת 1959 בתל אביב-יפו. אמו, מרים דובינסקי, הייתה מורה מחנכת ואביו, דוד בר-אל, היה סוציולוג ויועץ ניהולי. במהלך מלחמת ששת הימים נפצע האב והפך לנכה. בין השנים 1982–1996 עבד כעיתונאי בנציגויות של רשתות חדשות אמריקאיות בישראל. החל משנת 1997 הוא מלמד בבצלאל ובמדרשה לאמנות. בין השנים 2003–2011 שימש כראש המחלקה לאמנות בבצלאל.

במהלך שנות ה-80 של המאה ה-20 יצר בר-אל ציורים קטני ממדים ובהם דימויים אקספרסיביים של חפצים ביתיים או כאלו המזוהים עם שולי העיר המודרנית. לעיתים אף השתמש ברדי-מייד, כגון חלקי ריהוט ישן, כמצע לציור. במהלך שנות ה-90 יצר בר-אל סדרה של עבודות העושות שימוש בשלטי דרכים כמצע לציור. החל משנות ה-2000 הוא מרבה ליצור ציור מופשט על גבי מצעים שונים, המנהלים דיאלוג עם האמנות המופשטת.

==השכלה==
*1984-1980 - המחלקה לאמנות, בצלאל, אקדמיה לאמנות ועיצוב, ירושלים
*1985 - תולדות האמנות, אוניברסיטת תל אביב, תל אביב-יפו.

==פרסים==
*1984 - פרס ע"ש אהוד אלחנני, המחלקה לאמנות, בצלאל האקדמיה לאומנות ועיצוב, ישראל
*1987 - פרס ביאטריס קולינר לאמן ישראלי צעיר, מוזיאון ישראל, ירושלים
*1988 - פרס האמן הצעיר לאמנות ופיסול, משרד החינוך והתרבות
*1993 - פרס יצירה ע"ש הדסה ורפאל קלצ'קין, קרן תרבות אמריקה-ישראל
*1996 - פרס לאמן ישראלי, משרד החינוך והתרבות
*2001 - פרס עידוד היצירה, משרד המדע התרבות והספורט
*2010 - פרס סנדברג, מוזיאון ישראל, ירושלים
*2012 - מלגת שהייה, קריית האומנים הבינלאומית - "הסיטה", פריז, צרפת
*2014 - פרס ע"ש רות וברוך רפפורט לאמן בכיר, מוזיאון תל אביב לאמנות, תל אביב
*2015 - פרס דיזנגוף לאמנות הציור והפיסול, עיריית תל אביב-יפו.

==קישורים חיצוניים==

* 
* 
* 
* 

קטגוריה:ציירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:זוכי פרס סנדברג לאמנות ישראלית
קטגוריה:זוכי פרס רפפורט
קטגוריה:זוכי פרס דיזנגוף
קטגוריה:סגל המדרשה לאמנות
קטגוריה:ישראלים שנולדו ב-1959
מבצר תלעפר

מבצר תלעפר ב-2007
מבצר תלעפר(בטורקית: Telafer Kalesi) היה מבצר ששכן בעיר תלעפר, עיר במחוז נינוה בצפון עיראק. המבצר נבנה על ידי האימפריה העות'מאנית, על גבי שרידים ששרדו מהתקופה האשורית. התל שכן 70 ק"מ מערבית לעיר מוסול.

בשנת 2003, בעת הפלישה לעיראק במלחמת עיראק, שכנו במבצר ראש העיר, משרדי העירייה וכן מטה המשטרה של העיר. לאחר מכן שימש המבצר כבסיס לכוחות האמריקאים שלחמו ב-2005 בקרב תלעפר במלחמתם בארגון אל-קאעידה. ביוני 2014 נפל המבצר לידי כוחות המדינה האסלאמית, והם השתמשו במבצר כבית כלא לנשים ונערות. לכלא הועברו כ-450-500 נשים ונערות, כ-150 מתוכן היו נשים לא נשואות יזידיות או נוצריות, שנמסרו ללוחמי הארגון כפרס או נמכרו כשפחות מין.

בדצמבר 2014 כוחות ארגון המדינה האסלאמית פוצצו את החומות המערביות והצפונית של המבצר, וגרמו נזק רב. בנוסף הם ביצעו מספר חפירות בהריסות המבצר, כנראה במטרה למצוא ממצאים ארכאולוגיים שישמשו להם למכירה. אירינה בוקובה, המנכ"לית של ארגון אונסק"ו, גינתה בחריפות את הרס המבצר.

==הערות שוליים==

תלעפר
קטגוריה:מבנים ובניינים שנהרסו על ידי ארגון המדינה האסלאמית
קטגוריה:עיראק: אתרים ארכאולוגיים
תגובת קניצרו

תגובת קניצרו (באנגלית: Cannizzaro reaction) היא תגובת דיספרופורציונציה הקרויה על שם הכימאי סטניסלאו קניצרו אשר גילה וחקר אותה.

תגובת קניצרו היא תגובה אורגנית סינתטית ליצירת כוהל וחומצה קרבוקסילית מתגובה בין שני אלדהידים שלהם אין אטום מימן שקשור לעמדת האלפא.
550x550 פיקסלים
בתרשים למעלה: תגובת קניצרו של בנזאלדהיד ליצירת חומצה בנזואית ובנזיל אלכוהול

== מנגנון ==
אניון ההידרוקסיד תוקף את הפחמן הקרבונילי של הבנזאלדהיד (ה-R הוא טבעת בנזין) ליצירת תוצר ביניים. זוג האלקטרונים הלא קושר של החמצן הבודד, יורד להשלמת קשר כפול עם הפחמן, ובמקביל ההידריד של מולקולה זו, עוזב אותה עבור תקיפה של מולקולת מגיב אחרת, תוך שהוא משאיר אחריו חומצה קרבוקסילית, והמולקולה החדשה שנתקפה על-ידו מחוזרת למעשה לכוהל.

בתהליך נצרכו 2 מולקולות אלדהיד לקבלת חומצה קרבוקסילית וכוהל (עבור בנזאלדהיד, התקבלו: חומצה בנזואית ובנזיל אלכוהול).
700x700 פיקסלים

== אנימציה ==
350x350 פיקסלים

== ראו גם ==
* דיספרופורציונציה

== קישורים חיצוניים ==

* [https://www.youtube.com/watch?v=qEBC204WTKs תגובת קניצרו], You-tube

קטגוריה:ערכים שבהם תבנית בריטניקה אינה מתאימה
2017 02
קניצרו
אליפות גרמניה בכדורגל 1962

אליפות גרמניה בכדורגל 1962 הייתה העונה ה-52 של התחרות. זה היה השלב האחרון של עונת 1961/1962 בכדורגל הגרמני. 

התחרות הסתיימה בניצחון של פ.צ. קלן, וזאת בפעם הראשונה בתולדות המועדון. בעקבות זכייה זו היא העפילה לגביע אירופה לאלופות.

==ארגון האליפות==
התחרות כללה 9 קבוצות שהעפילו מליגות אזוריות:

* אוברליגה צפון -המבורג, ורדר ברמן
* אוברליגה מערב - פ.צ. קלן, שאלקה 04 
* אוברליגה ברלין - טסמניה ברלין 
* אוברליגה דרום מערב - בורוסיה נוינקירכן, פירמזנס 
* אוברליגה דרום - נירנברג, איינטרכט פרנקפורט 

תחילה, שאלקה 04 וורדר ברמן התחרו על המקום השמיני בתחרות. שאלקה 04 ניצחו 1:4 (בהארכה). הקבוצות חולקו לשני בתים. בכל בית הקבוצות נפגשו פעם אחת (3 משחקים לכל קבוצה). מנצחות הבתים נפגשו למשחק הגמר.

==מהלך התחרות==
===בית א'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|1. 	 	
|פ.צ. קלן
|3
|3
|0
|0
|14
|1
|6
|- 
|2.
|איינטרכט פרנקפורט
|3
|2
|0
|1
|11
|5
|4
|- 
|3.
|המבורג
|3
|1
|0
|2
|7
|6
|2
|- 
|4.
|פירמזנס
|3
|0
|0
|3
|4
|24
|0
|}
===בית ב'===
{| class="wikitable" style="text-align: right;"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-style="background: #d2e6ff"
|- bgcolor=#FFFF75
|1.
|נירנברג
|3
|3
|0
|0
|8
|4
|6
|- style="background:#97DEFF;"
|2.
|טסמניה ברלין
|3
|1
|1
|1
|3
|3
|3
|- 
|3.
|שאלקה 04
|3
|1
|1
|1
|5
|6
|3
|- 
|4.
|בורוסיה נוינקירכן
|3
|0
|0
|3
|4
|7
|0
|}

==משחק הגמר==

==כדורגלנים מצטיינים==
ארווין שטיין, איינטרכט פרנקפורט כבש 8 שערים וזכה בתואר מלך השערים.

==קישורים חיצוניים==
* [http://www.rsssf.com/tablesd/duithist4763.html#62 נתונים מפורטים מאתר rsssf]
* [https://web.archive.org/web/20200218033245/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1962
קטגוריה:עונות באליפות גרמניה בכדורגל
תיוניל כלוריד

מבנה גבישי של תיוניל כלורידסוללות ליתיום תיוניל כלוריד]]תיוניל כלוריד (אנגלית: Thionyl chloride) הוא תרכובות אי-אורגנית בעלת הנוסחה הכימית (SOCl<sub>2</sub>). זהו נוזל נדיף חסר צבע בעל ריח חריף מאוד (לעיתים נראה בגווני צהוב, בשל אי ניקיונות של גופרית או כלור מומסים). 

תיוניל כלוריד הוא חומר רעיל ביותר ובעל תכונות שיתוך חזקות. במגע עם מים הוא משחרר גזים רעילים כמו חומצת מימן כלורי וגופרית דו-חמצנית.

תיוניל כלוריד הוא חומר גלם חשוב בייצור של חומרי לחימה כימיים קטלניים כגון: גזי-עצבים, כדוגמת VX.

== ייצור ==
הייצור של תיוניל כלוריד, מבוסס על הגבה של גופרית תלת-חמצנית (SO<sub>3</sub>) עם גופרית דו-כלורית (SCl<sub>2</sub>), תוך פליטה של גז גופרית דו-חמצנית (SO<sub>2</sub>):

SO<sub>3</sub> + SCl<sub>2</sub> → SOCl<sub>2</sub> + SO<sub>2</sub>

== שימושים ==
לתיוניל כלוריד שימושים רבים בתחומי הכימיה, בדגש על תעשיית התרופות, שם הוא משמש כמגיב שמסוגל להמיר קבוצות הידרוקסיל (OH) של כהלים וחומצות קרבוקסיליות לאטום הכלור.

כמו כן, הוא משמש גם כתוסף חשוב באלקטרוליטים של סוללות (כמו סוללת ליתיום תיוניל-כלוריד), והוא משמש גם כחומר מייבש של הידראטים.

== כמגיב בסינתזה אורגנית ==
תיוניל כלוריד הוא מגיב נפוץ מאוד בסינתזה אורגנית, בין היתר בגלל קינטיקת התגובה המהירה והניצולת הגבוהה של תהליך ההתמרה. הניצולות מושגת תודות לפליטת תוצרי הלוואי כגזים (SO<sub>2</sub>) שמבעבעים מהתמיסה ובכך מסיטים את שיווי המשקל חזק לכיוון התוצר (עקרון לה-שטלייה).

מנגנון ההתמרה של קבוצת כוהל בקבוצת כלור על ידי תיוניל כלוריד:

בתגובה הכללית, הגיב כהל עם תיוניל כלוריד, לתת אלקיל כלוריד, גופרית דו-חמצנית וחומצת מימן כלורי.
350x350 פיקסלים

דוגמה למנגנון מפורט (הפעלה של חומצה קרבוקסילית, על ידי הפיכתה לאציל כלוריד):

תיוניל כלוריד משמש כמגיב בהכנת אציל כלוריד (הצורה המופעלת של חומצה קרבוקסילית)
650x650 פיקסלים

=== תרשים סינתזות עבור תיוניל כלוריד ===
600x600 פיקסלים

=== מגיבים חלופיים לתיוניל כלוריד ===
ניתן להשיג את הפעולה שמבצע התיוניל כלוריד גם עם מגיבים אחרים, לדוגמה:
* התמרה בקטליזה חומצית עם חומצת מימן כלורי (בתהליך זה, קבוצת ההידרוקסיל עוברת פרוטונציה על ידי החומצה ובכך היא נהפכת לקבוצה עוזבת טובה. בהמשך יון הכלוריד מבצע התקפה נוקלאופילית על הפחמן שקשור לקבוצה העוזבת, ומעזיב אותה). החיסרון: עשוי להשפיע על קבוצות אחרות שרגישות לתנאים חומציים.
* שימוש בזרחן חמש-כלורי (PCl<sub>5</sub>) או בזרחן שלוש-כלורי (PCl<sub>3</sub>) – פועל בדומה לתיוניל כלוריד. תוצר הלוואי שמשתחרר הוא גז פוספין (PH<sub>3</sub>) או (POCl<sub>3</sub>) – תלוי בממס בו התגובה מתרחשת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
2017 02
קטגוריה:גופרית: תרכובות
קטגוריה:חמצן: תרכובות
קטגוריה:כלור: תרכובות
עכבישי בולאס

עכבישי בולאס (שם מדעי: Mastophoreae) היא קבוצה של עכבישים ממשפחת הגלגלניים. עכבישים אלה מפתים את טרפם להתקרב אליהם ואז זורקים עליו קורים דביקים וטורפים אותו.

אלו קבוצת עכבישים בעלי בטן גבשושית ובעלי דו-צורתיות זוויגית. בעוד הנקבות יכולות להגיע לאורך 15 מ"מ, הזכרים מגיעים רק ל-2 מ"מ והם עלולים להיטרף על ידי הנקבות. מינים אלה מוסווים בצורתם ונראים כמו לשלשת ציפורים. אם ההסוואה נכשלת הם יפלטו ריח מסריח כדי להימלט. בריחה ממש מתרחשת במקרים נדירים.

העכבישים פעילים בלילה וניזונים בעיקר מעשים וזבובים שונים. הם עומדים בקצה עלה או זלזל ומשתלשלים מטה בעזרת קורים. אז העכביש מפריש ריח המושך את זכרי העשים והזבובים לנקבותיהם. כל מין עכביש מפתה מין אחר של עש. כשהעש מתקרב העכביש משתמש בקורים דביקים בצורת כדור הנראים כמו בולאס ואותם הוא מנסה להטיל על העש, כך שיידבק וייטרף. דבר זה יכול לקחת זמן אם העש יבחין בזמן בכדור המועף לעברו. ציד ממוצע יכול לקחת חצי שעה.

עכבישים אלה נפוצים באפריקה, אוסטרליה והאמריקות אך נדירים באירואסיה. הם יכולים להסתגל לאקלימים ממוזגים ועד צחיחים.

==סוגים==
*Cladomelea
*Mastophora
*Ordgarius

== קישורים חיצוניים ==

עכביש בולאס בפלורידה.

קטגוריה:ערכים שבהם תבנית בריטניקה אינה מתאימה
קטגוריה:גלגלניים
אימרי זיו

מאחורי [[נדב גדג' (ראשון מימין) על בימת אירוויזיון 2015]]
אִימְרִי זִיו (נולד ב-12 בספטמבר 1991) הוא זמר, שחקן ומדבב ישראלי. זוכה העונה הרביעית של התוכנית "הכוכב הבא לאירוויזיון" בה נבחר לייצג את ישראל באירוויזיון 2017.

==ביוגרפיה==
זיו נולד, גדל והתחנך בהוד השרון כבן זקונים ולו אח ואחות גדולים ממנו. בנעוריו הצטרף ללהקת "צעירי הוד השרון". את לימודי התיכון עשה זיו בתיכון רמון בהוד השרון. את שירותו הצבאי עשה בלהקת חיל החינוך.

== קריירה ==
בשנת 2012 התמודד בעונה הראשונה של תוכנית המציאות "The Voice ישראל" ב"נבחרת" של רמי קליינשטיין, אך הפסיד בשלב הדו-קרב לאורית שלום. לאחר מכן הופיע באירוויזיון 2015 כזמר ליווי של נדב גדג'. שנה לאחר מכן הופיע באירוויזיון 2016 כזמר ליווי של חובי סטאר.

בשנת 2017 ניצח בגמר העונה הרביעית של תוכנית המציאות "הכוכב הבא לאירוויזיון" ונבחר לייצג את ישראל באירוויזיון באותה שנה שהתקיים בקייב במאי. זיו ביצע את השיר "I Feel Alive", שכתבו דולב רם ופן חזות, בחצי הגמר השני של התחרות, סיים במקום השלישי והעפיל לשלב הגמר, בו דורג במקום ה-23 (מתוך 26 משתתפות בשלב הגמר). החל מאוגוסט 2017, זיו משמש כמחליפו של הראל סקעת בדמותו של מריוס, במחזמר "עלובי החיים", המועלה בתיאטרון הבימה. באותה שנה, בחג החנוכה, השתתף במופע הילדים "מותק הטרול הקסום" לצד מיכל הקטנה, ציפי שביט ועוד.

בשנת 2018 השתתף בעונה הראשונה של נינג'ה ישראל VIP וסיים במקום הרביעי.

זיו שימש כמדבב בגרסה העברית של הסרט "טרולים".

==חיים אישיים==
ביוני 2023 זיו יצא מהארון כהומוסקסואל.

זיו הוא בוגר מרכז הבינתחומי הרצליה בתקשורת.

אורן, אחיו של זיו, הוא בסיסט להקת "מופע הארנבות של ד"ר קספר".

==קישורים חיצוניים==

* [http://www.tedy.co.il/he/Imri-Ziv אימרי זיו], באתר של טדי הפקות
* 
* ; מתוך התוכנית אנשים"
* 
* 
* 

==הערות שוליים==

קטגוריה:בוגרי המרכז הבינתחומי הרצליה
קטגוריה:זוכי הכוכב הבא
קטגוריה:זמרי פופ ישראלים
קטגוריה:זמרים ישראלים
קטגוריה:זמרים להט"בים ישראלים
קטגוריה:חברי להקת חיל החינוך
קטגוריה:מדבבים ישראלים
קטגוריה:משתתפי אירוויזיון 2015
קטגוריה:משתתפי אירוויזיון 2016
קטגוריה:משתתפי אירוויזיון 2017
קטגוריה:משתתפי מותק של פסטיבל
קטגוריה:משתתפי נינג'ה ישראל V.I.P
קטגוריה:מתמודדי The Voice ישראל
קטגוריה:נציגי ישראל באירוויזיון
קטגוריה:שחקני מחזות זמר ישראלים
קטגוריה:שחקני תיאטרון ישראלים
קטגוריה:שחקנים להט"בים ישראלים
קטגוריה:ישראלים שנולדו ב-1991
רחמים עמר

רחמים עמר (1898 – נובמבר 1975) היה מוזיקאי, מלחין ומנצח ישראלי, מגדולי המלחינים של החזנות הספרדית-ירושלמית במאה ה-20.

== קורות חיים ==
נולד בירושלים למנחם, יליד סלוניקי, ולאסתר לבית משפחת פרנס, דור 18 בירושלים. תחילת דרכו המוזיקלית החלה בעודו צעיר כשהתחבר למוזיקה יוונית וטורקית, ונכנס ללמוד בקונסרבטוריון ירושלים. בהמשך שימש כנגן חצוצרה בתזמורת המשטרה הבריטית, וכשסיים את שירותו החל לנגן בכינור, ואף בנה מספר כלי פריטה מאולתרים בהם ניגן בתחילת דרכו. בהמשך ניגן גם על עוד ומנדולינה, ולמד בכוחות עצמו את תווי הנגינה.

בשנת 1919 נישא למרים לבית מיזאן, ועבד לפרנסתו כנגן בהרכבים מוזיקליים שונים שאת חלקם הקים בעצמו. בשנת 1950 החל לשדר פינה קבועה ברדיו קול ישראל מדי בוקר לפני החדשות, שם ניגן נעימות כינור, לצד נגן העוד והמלחין עזרא אהרון, ואף שימש ככנר הראשי של תזמורת קול ישראל בערבית.

סגנונו המוזיקלי הורכב ממוזיקה יהודית-ספרדית, טורקית, יוונית וערבית, והיה חלק משני תתי-הסגנונות העיקריים המרכיבים את הסגנון הספרדי-ירושלמי. עם זאת, הורגש סגנונו הייחודי ביצירותיו. בשנים שלאחר הקמת המדינה, שילב ביצירותיו אלמנטים מודרניים שהושפעו מהמוזיקה הישראלית של אותם ימים, כשמטרתו הייתה לחשוף ולהביא את סגנון המוזיקה המזרחי בכלל, וסגנונו בפרט, לקהל רחב יותר, ואף להתאימו לריקודי שמחות.

תקופת השיא שלו כמוזיקאי הייתה בשנות ה-40 וה-50 של המאה ה-20, ולמרות הפופולריות וההצלחה לה זכה, המשיך להתפרנס מעבודתו ככנר בהרכבים שונים באירועים משפחתיים וציבוריים, עד לפטירתו.

במשך השנים הלחין כ-300 שירים, רבים מהם של המשורר אשר מזרחי, ושיתף פעולה עם מוזיקאים יהודים שונים שעלו לישראל. אוסף לחניו ויצירותיו נמצא כיום במכון רננות, וניתן למצוא בו יצירות רבות הכוללות מערכות תפילה שלמות במקאמים שונים.

את רוב לחניו קיבץ לספר ״נגינות רחמים״, שם נמנים בין היתר לחניו המפורסמים חביבי יה חביבי, נגילה הללויה, אנא בחסדך, יה הצל יונה ועוד.

אחד מהתחומים שעמר תרם לו רבות היה ייסוד מקהלות בבתי הכנסת הספרדיים, כשהקים בשנות ה-40 את מקהלת "נעים זמירות ישראל" לנערים, וקבע בה סטנדרטים חדשים בתחום. היא פעלה בין השאר בבית הכנסת "זכור לאברהם" שבשכונת מחנה יהודה. בהמשך הקים וניהל עוד מספר מקהלות שנחשבו כטובות ביותר בתחומן בשנות ה-50 וה-60 של המאה ה-20. האחרונה והידועה שבהן הייתה "צעירי ציון". רבים מתלמידיו במקהלות אלו נמנים עם טובי החזנים והמוזיקאים, בהם דוד ריאחי, יחיאל נהרי, איציק קלה, חנוך אלבלק, מאיר לוי ועזרא ברנע.

הלך לעולמו בנובמבר 1975 (ז' בכסלו ה'תשל"ו) ונקבר בהר המנוחות בירושלים.

== קישורים חיצוניים ==

* רוני איש-רן, [http://web.nli.org.il/sites/nlis/he/song/Pages/Articles/%D7%9E%D7%90%D7%9E%D7%A8_%D7%A8%D7%97%D7%9E%D7%99%D7%9D_%D7%A2%D7%9E%D7%A8.aspx רחמים עמר], באתר הפיוט והתפילה
* עזרא ברנע, [https://www.ybz.org.il/_Uploads/dbsArticles/etmol_208-5.pdf נעימה ירושלמית], באתר יד יצחק בן-צבי

==הערות שוליים==

קטגוריה:מנצחים ישראלים
קטגוריה:מנצחי מקהלות ישראלים
קטגוריה:נגנים ביישוב
קטגוריה:נגני עוד
קטגוריה:מלחינים ישראלים
קטגוריה:כנרים ישראלים
קטגוריה:מלחינים ביישוב
קטגוריה:מוזיקאים ירושלמים
קטגוריה:מוזיקאים ישראלים
קטגוריה:חצוצרנים ישראלים
קטגוריה:אנשי היישוב ילידי הארץ
קטגוריה:יהודים הקבורים בהר המנוחות

קטגוריה:ישראלים שנולדו ב-1898
קטגוריה:ישראלים שנפטרו ב-1975
כספית כלורית

כספית כלורית (באנגלית: Mercury(II) chloride) היא תרכובת אי-אורגנית לבנה, מוצקה וחסרת ריח.

כספית כלורית היא חומר רעיל ביותר (רעיל במגע, נשימה ובליעה).

== מבנה ==
מבחינה כימית, כספית כלורית איננה חומר יוני. היא אינה מצויה בצורה של יונים אלא התרכובת בנויה מאטום כספית אליו מחוברים בצורה קווית שני אטומי כלור מכל צד. זו אחת הסיבות שמסבירה את תכונותיה הפיזיקליות ואת העובדה שהחומר נוטה לעבור ישירות למצב צבירה גזי בעת חימום.
המבנה הקווי של מולקולת כספית כלורית.

== ייצור ==
ייצור של כספית כלורית מבוסס על תגובה ישירה של כלור (Cl<sub>2</sub>) עם כספית (Hg):

Hg + Cl<sub>2</sub> → HgCl<sub>2</sub>

או עם תגובה של מלח כספית חנקתית (HgNO<sub>3</sub>) עם חומצת מימן כלורי (HCl), לקבלת כספית כלורית (HgCl<sub>2</sub>), מים וגז חנקן דו-חמצני (NO<sub>2</sub>).

HgNO<sub>3</sub> + 2 HCl → HgCl<sub>2</sub> + H<sub>2</sub>O + NO<sub>2</sub>

== שימושים ==
לכספית כלורית שימושים בתעשיית הצילום, חומרי החיטוי (כקוטל פטריות וצמחים) ובתעשיית שימור העץ, וכן בתעשייה הכימית כמגיב וכזרז לתגובות. כיום יורד השימוש בחומר לאור רעילותו הרבה ולאור כניסתם של תחליפים טובים יותר.

השימוש העיקרי של כספית כלורית הוא בייצור של ויניל כלוריד מאצטילן וחומצת מימן כלורי.

C<sub>2</sub>H<sub>2</sub> + HCl → CH<sub>2</sub>=CHCl

שימוש נוסף של החומר הוא כתוסף המונע קיטוב באלקטרוליטים של סוללות.

כספית כלורית משמשת כמגיב בסינתזות אורגנית, שם היא נוטה ליצור סגסוגות נוזליות (אמלגם) עם מתכות כדוגמת מגנזיום ואלומיניום. בעשותן זו, היא מונעת היווצרות של אידוש (שכבת פסיבציה) ובכך מכשירה את המתכת לבצע את הפעולה בתמיסה. כלומר היא משמשת כיזם לתגובה.

כספית כלורית משמשת גם להסרה של קבוצות גופרית בטבעות ציקליות.

== בטיחות ==
צנצנת זכוכית המכילה כספית כלורית
כל תרכובות הכספית רעילות ביותר, והן מסוכנת לבריאות האדם.

חשיפה לכספית או לתרכובות כספית תגרום נזק ברמה כזו או אחרת למערכת העצבים (בדגש על המוח, שם היא נוטה להצטבר), מערכת השתן, מערכת העיכול, מערכת הנשימה.

כספית משבשת את הפעילות התקינה של מוליכים עצביים ביניהם סרוטונין, דופמין ואצטילכולין.

הרעלת כספית משפיעה על הפן הנפשי והפיזי של האדם ומסוגלת ליצירת תסמינים נפשיים של דיכאון, חרדה, חוסר שקט, הפרעת קשב וריכוז, שינוי דרמטי במצבי רוח, ותסמינים פיזיים כמו: רעד בלתי נשלט בשרירים, נמלול, קשיי שמיעה וראייה, פגיעה בזיכרון, כאבי ראש, שינויים בלחץ דם, הופעת מחלות אוטואימוניות והפרעה בתפקוד בלוטת התריס. 

== ראו גם ==
* כספית
* הרעלת כספית
* הכובען המטורף

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
קטגוריה:כספית: תרכובות
קטגוריה:כלורידים
צפרא סער

צפרא סער (צופי) (27 בפברואר 1939 – 22 ביולי 2022) הייתה מורה ומחנכת שזכתה להערכה רבה ובין היתר על הצטיינות בהוראה "כלת פרס החינוך" מטעם משרד החינוך, בתעודת הערכה על תרומתה להעלאת רמת ההישגים הלימודיים והחינוכיים מטעם הסתדרות המורים בישראל ובפרסים רבים.

צפרא נולדה בירושלים לאברהם דוד ליכטמן ולבריינה (לבית אסטיס) שעלו לארץ ישראל בשנת 1921 בעלייה השלישית מרוסיה ועמדו בראש הקבוצה השישית במסגרת תנועת החלוץ.
אביה, א.ד. ליכטמן, הקים בשנת 1931 את הקואופרטיב לתחבורה "המקשר" והמשפחה התגוררה ברח' עזרא בירושלים. אחותה הגדולה דרורה אידלמן הייתה מורה ומחנכת, אחותה שולה שפירא הייתה אחות ואחיה מאיר ליכטמן עבד בחברת אגד. 

צפרא התחנכה בבית ספר עממי לבנות "למל", המשיכה את לימודיה בבית ספר תיכון בית הכרם ושם סיימה גם את לימודי הסמינר. בסיום הלימודים התגייסה לצה"ל והתמנתה לקצינת חינוך בפיקוד הדרום.

צופי חינכה דורות רבים של תלמידים, החל משירותה הצבאי כקצינת חינוך בתחילת שנות ה-60 ועד לסוף שנות ה-90. את עיקר עבודתה ביצעה ברמת השרון, לשם עברה המשפחה בשנת 1973.

בשנים הרבות בו לימדה זכתה בפרסי חינוך רבים ובין היתר, משרד החינוך העניק לצפרא (צופי) סער את פרס כלת החינוך הארצי על הצטיינות בהוראה באמצעות נשיא המדינה ושרת החינוך, תעודת הערכה ותודה מראש מועצת רמת השרון מנחם שרמן, מהמועצה הלאומית למניעת תאונות, מארגון 'יד לבנים' ארגון להנצחת חללי מערכות ישראל על פרויקט 'האדם מאחורי השם', מורה מצטיינת לשנת תשנ"א, תעודת הערכה מהסתדרות המורים לשנת תשנ"ב "על תרומתה להעלאת רמת ההישגים הלימודיים והחינוכיים במקצוע ההיסטוריה ועל גילוי נכונות, רוח התנדבות ורצון טוב להדריך בזמנה הפנוי מורים חדשים, סטודנטים ותלמידים נזקקים. צפרא ידועה כמחנכת מעולה ומסורה, קרובה מאוד לתלמידיה ובדרכה המיוחדת יודעת 'לקרוא' את בעיותיהם ולעזור מעבר לנדרש לכל נזקק." ועוד פרסים ותעודות הערכה רבים ממשרד החינוך, ממנהלות בתי ספר ומהורים ותלמידים רבים.

לצפרא סער תואר ראשון מאוניברסיטת תל אביב בהיסטוריה כללית ובתולדות עם ישראל.

בשנת 1964 התחתנה עם משה סער (סימי) ולהם שני ילדים ושבעה נכדים. נפטרה ב-22 ביולי 2022 בגיל 83.

קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראליות שנפטרו ב-2022
אלפהיים

במיתולוגיה הנורדית, אלפהיים (בנורדית עתיקה: Álfheimr) הוא מקום משכנם של האֶלפים הבהירים . משוער כי הוא אחד מתשעת העולמות. באדה הפרוזאית אלפהיים מהווה ניגוד לסוורטאלפהיים , שהוא עולם ה"אֶלפים האפלים" . משמעות השם "אלפהיים" היא "ארץ האֶלפים". 

האֶלפים הם ישויות שסנורי סטורלוסון באדה הפרוזאית מחלק לשניים: האלפים הבהירים ה"טהורים", והאלפים האפלים הנמנעים מגע עם אור השמש. ייתכן שאלפים אפלים הוא ביטוי נוסף לגמדים. אלפהיים נמצא בשמיים, מעל מידגארד, בעוד סוורטאלפהיים נמצא עמוק באדמה. באלפהיים שולט האל פרייר, אל שקשור לפריון.

==קישורים חיצוניים==

קטגוריה:מיתולוגיה נורדית
אלווי עצי

אַלְוַי עצי (שם מדעי: Aloe arborescens) הוא מין בסוג אלוי. אלוי עצי, הוא צמח גינות פופולרי שנחקר לשימושים רפואיים אפשריים בדומה למין אלוורה באותו הסוג. פרוש השם arborescens הוא "דמויי עץ".
== מאפיינים ==
אלוי עצי הוא צמח גדול בעל מספר ראשי תפרחות. כפי ששמו מרמז הוא עשוי לצמוח לגובה עץ נמוך של כ-2–3 מטרים. העלים ירוקים עם גוון מעט כחלחל ובעלי קוצים לאורך השפה. הפרחים מסודרים באשכול בעלי צבע אדום-כתום (בניגוד לפרחים הצהובים של אלוורה). המין אנדמי לדרום אפריקה שם צומח באופן טבעי באזורים סלעיים ולאורך מצוקים.

הצמח נפוץ מאוד בגינות. פרחיו פורחים בחורף ומושכים ציפורים ופרפרים. הצמח מתרבה בקלות מייחורים.

==קישורים חיצוניים==

פריחת אלווי עצי בירושלים

== הערות שוליים ==

קטגוריה:עיריתיים
קטגוריה:צמחים שתוארו ב-1768
קטגוריה:טקסונים שתוארו בידי פיליפ מילר
מיאמי ביץ'

מיאמי ביץ (באנגלית: Miami Beach) היא עיר במחוז מיאמי-דייד במדינת פלורידה בארצות הברית. העיר ממוקמת על אי כ-6 קילומטרים מזרחית למיאמי ונכללת בתחום המטרופולין של מיאמי.

==דמוגרפיה==
על פי מפקד האוכלוסין של ארצות הברית משנת 2010, התגוררו בעיר 87,779 תושבים. והיו בה 67,499 משקי בית. צפיפות האוכלוסייה הייתה 4,444.5 נפש לקמ"ר.

האוכלוסייה בעיר התחלקה ל-87.4% לבנים, 4.4% שחורים, 0.3% אינדיאנים, 1.9% אסיאתים, 3.2% מגזעים אחרים ו-2.7% משני גזעים או יותר.

==ערים תאומות==

==קישורים חיצוניים==

* 

* 
* 
* 

==הערות שוליים==

קטגוריה:פלורידה: ערים
קטגוריה:יישובים שהוקמו ב-1915
חצי האי העליון של מישיגן

הפארק הלאומי אייל רויאל (Isle Royale National Park) בחצי האי העליון של מישיגן
חצי האי העליון של מישיגן (באנגלית: Upper Peninsula, מכונה גם ) הוא הצפוני מבין שני חצאי האיים העיקריים המרכיבים את מדינת מישיגן שבארצות הברית. הוא מהווה 29% מהשטח היבשתי של המדינה, אך גרים בו רק 3% מכלל אוכלוסייתה.
== גאוגרפיה ==
בין חצי האי העליון לחצי האי התחתון של מישיגן מפריד מצר מאקינאק (Mackinac Straits), אשר רוחבו בחלק הצר ביותר הוא חמישה קילומטרים. החל משנת 1957 מחבר בין שני חצאי האיים "גשר מאקינאק" שאורכו 8,038 מטרים, וגובהו 168 מטרים. לפני השלמת בניית הגשר, הנסיעה בין שני חצאי האיים הייתה קשה ואיטית (ובמהלך עונות החורף הייתה אף כמעט בלתי אפשרית) והתבססה בעיקר על מעבורות אשר היו עמוסות במיוחד.

התיירות היא הענף העיקרי באזור חצי האי. חצי האי מכיל אזורים מיוערים נרחבים, מעל ל-150 מפלים, וצפיפות אוכלוסייה נמוכה מאוד.

חצי האי פופולרי במיוחד בקרב מטיילים רבים מכל רחבי אזור המערב התיכון העורכים בו את חופשות הקיץ שלהם.

== הערים הגדולות בחצי האי ==
* סולט סנט מארי
* מנומיני
* אסקנבה
* יוטון
* מארקט
* קריסטל פולס

== אטרקציות תיירות בולטות בחצי האי ==
* האי מאקינאק
* פיקצ'רד רוקס

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מישיגן: גאוגרפיה
קטגוריה:ארצות הברית: חצאי איים
פיליסטיניזם

פְּלִישְׁתָּאוּת (בלעז פיליסטיניזם) הוא מונח בתחומי הידע של הפילוסופיה והאסתטיקה המתאר עמדה חברתית המצדדת באנטי-אינטלקטואליזם, מעריכה בחסר ומתעבת אומנות, יופי, רוחניות ואינטלקט.

מקורו של המונח בשפה הגרמנית "פיליסטר" (Philister) - אדם מטריאליסטי, בור חסר השכלה ותרבות. לפי טענתו של פרידריך קלוגה, למילה לא היה בהתחלה פירוש שלילי - זה היה כינוי לאדם גבוה וחזק, כלומר, דומה במבנה לגוליית הפלישתי. עם הזמן השתנה הפירוש לכינוי ללוחמים ולשומרים. המונח נטבע כשלילי בדרשת תוכחה של כומר גרמני בן המאה ה-17 הנסמכת על פסוק י"ב בפרק ט"ז בספר שופטים – "פלשתים עליך שמשון". הדרשה נישאה אחרי מות משכיל במהלך קטטה אלימה בין בורגני העיר ינה שבגרמניה לבין סטודנטים, שפלפלנותם המלומדת, שכרותם ופתיינותם כלפי נשות העיר הייתה לצנינים בעיני האזרחים מן השורה. הפלשתים נחשבו באותה תקופה כבעלי תרבות חומרית גבוהה מבלי שפיתחו כתב משל עצמם ולא נשמר דבר מתרבותם הכתובה, אם הייתה כזו, ובשל כך היו המקור לשמות הגנאי והבוז "פיליסטין" ו"פיליסטר" בפי דוברי התנועה הרומנטית בגרמניה. במאה ה-19 נטמע המונח בשפה האנגלית (Philistine) בתיווך המסה המפורסמת "תרבות ואנרכיה" של המשורר ומבקר התרבות האנגלי מתיו ארנולד.

האדם הפיליסטינאי הוא חומרני ובור, לאו דווקא בור ועם הארץ, בן המעמד הבינוני, "האדיש ואף עוין לאומנות ודקויותיה, המשמר את המוסכמות ואת המובן מאליו בתרבות (על כל קלישאותיה). טעמו הוולגרי נובע מציפיתו ודרישתו לרווח". מול יצירת אמנות ישאל הפיליסטינאי "מה יצא לי מזה", הפיליסטינאי הלאומי יקשה "מה זה יתרום למדינה", הפיליסטינאי הדתי יתהה אם תחזק היצירה את האמונה, הלוחם לצדק חברתי אם היא טומנת בחובה בשורה לנדכאים והאקדמאי ירצה לעגנהּ בשיח האקדמי.

למונח עדיין אין מקבילה עברית. נתן אלתרמן, שנודע בחיבתו לשלב מונחים לועזיים ביצירתו, מכנה "הפיליסטר", ילד קטן הפונה לתדהמת הוריו, ייתכן מרכסיסטיים, בשאלה אם יש אלוהים, בשירו, "הקלריקל הקטן".

==קישורים חיצוניים==
* ולדימיר איליץ' לנין, "[https://www.marxists.org/archive/lenin/works/1906/oct/29b.htm פלישתאות בחוגים מרכסיסטיים]", 1906 (בתרגום לאנגלית)
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אסתטיקה
קטגוריה:פילוסופיה
אגם טובה

אגם טובה (באינדונזית: Danau Toba) הוא אגם הלוע הגדול ביותר בעולם. האגם ממוקם בחלק הצפוני של האי האינדונזי סומטרה והוא האגם הגדול ביותר באינדונזיה.

האגם נוצר לפני כ-75,000 שנים כתוצאה מהתפרצות-על שגרמה לאסון טובה.

רוב האנשים שחיים באזור אגם טובה הם בני שבט הבאטאק (Batak).

==קישורים חיצוניים==

* 

קטגוריה:סומטרה
קטגוריה:אינדונזיה: גופי מים
קטגוריה:אסיה: ימות ואגמים
מיזם קורונה

מטוס לוכד קפסולה המכילה את סרטי הצילום שהוצאו מאחד מלווייני מיזם קורונה
מיזם קורונה היה מיזם של ה-CIA בשיתוף משרד הסיור הלאומי וחיל האוויר של ארצות הברית לצילום לוויני של אזורים נרחבים בעולם בדגש על המזרח התיכון וברית המועצות בין השנים 1959—1972, במסגרתו צולמו כמיליון תמונות.

לוויין החלל הראשון של ה-NRO לצורכי מעקב שוגר באוגוסט 1960. לווייני תוכנית קורונה נשאו גלילי סרטי צילום אשר הופלו אל כדור הארץ ונאספו בעודם צונחים לקרקע על ידי מטוסים צבאיים. איסוף מוצלח ראשון של סרט צילום נעשה ב-12 באוגוסט 1960 ושישה ימים מאוחר יותר פותחה התמונה הראשונה שצולמה בחלל. חדות האבחנה של התמונה הראשונות הייתה לעצמים בגודל 8 מטר, והיא השתפרה בהדרגה לחדות של 2 מטר. תמונות שצולמו בלוויינים אלה כיסו בדרך כלל תא שטח שגודלו 16 ק"מ רוחב ו-190 ק"מ אורך. המשימה האחרונה של לוויין בסדרת קורונה (משימה 145) שוגרה ב-25 במאי 1972 ונמשכה עד 31 במאי 1972. בסך הכול שוגרו 145 חלליות ומ-102 מהם התקבלו סרטי צילום. הסרט הראשון הקבל מחללית דיסקוורר-13 בשנת 1960.

התוכנית כללה לוויינים ממספר דגמים:

* KH-1, בשנים 1959–1960
* KH-2, בשנים 1960–1961
* KH-3, בשנים 1961–1963
* KH-4, בשנים 1962–1963
* KH-4A, בשנים 1963–1969
* KH-4B, בשנים 1967–1972

במקביל לסדרה זו שוגרו לוויינים מסדרה KH-5 ARGON.

פרסום קיומה של תוכנית קורונה הותר לראשונה ב-24 בפברואר 1995.

בין שימושיו האזרחיים מאגר התמונות הוא כלי עזר רב חשיבות במחקר הארכאולוגי של המזרח התיכון. השוואה בין תמונות שצולמו לפני כ-50 שנה לבין תמונות עדכניות של אותם האזורים מסייעת גם למחקרים גאוגרפיים.

==קישורים חיצוניים==

* [http://corona.cast.uark.edu/ אטלס קורונה]
* [http://corona.cast.uark.edu/atlas אטלס קורונה לארכאולוגיה של המזרח התיכון מבוסס צילומי לוויין דיגיטליים]
* אורן דותן, [http://www.mako.co.il/hix-history/Article-7fd011e610f1831006.htm לפני הצילום הדיגיטלי, לוויני ריגול זרקו את הפילם לכדור הארץ], אתר מאקו, 27/06/12
* 

==הערות שוליים==

קטגוריה:לוויינים אמריקאיים
קטגוריה:צילום על ידי לוויין
קטגוריה:ארכאולוגיה
קטגוריה:ארכאולוגיה של ארץ ישראל
קטגוריה:לווייני ריגול
קטגוריה:לוקהיד קורפוריישן
אופק הים

אופק הים או בשמה האחר שכונת בנק אפ"ק היא שכונה יהודית לחוף ימה של תל אביב שהוקמה בשנות ה-20 של המאה ה-20 על אדמות קרקארה שרכש בנק אנגלו-פלשתינה מדרום לאדמת חברת גאולה. השכונה השתרעה על חלקם המערבי של הרחובות עזרא הסופר, נחמיה ודניאל ועל פי תוכנית החלוקה נועדה להיות בתחומי המדינה היהודית. ממזרח גבלה בשכונת ח'ארת אל טאנק שברובע מנשייה שבצפונה של העיר יפו, כך גם מדרום, במערב, בים, ומצפון הייתה מחוברת לרצף העירוני היהודי של כרם התימנים וכרם קרטון.

בהמשך לדו"ח ועדת פיל יזמו הבריטים את הקמת ועדת וודהד שהציעה להרוס שורת בתים לאורך רחוב דניאל ובהם גם את בית ויצו בגבול מנשייה לשם סלילת תוואי ההפרדה - כביש ברוחב של 30–40 מטר, שישמש ציר לפטרולים בריטים ויהיה גדור מצידו היפואי והתל אביבי, בתוספת שערים שינעלו בתקופות של מתיחות ביטחונית. ההתנגדות לתוכנית בתוספת אמדן של 115,000 לא"י עלויות לתוואי המוצע הביאו לגניזתה.

במאורעות תרפ"ט נרצח בשכונה האברך ברוך רוזין. המון משולהב שיצא ממסגד חסן בק, רוצץ את גולגולתו במוטות ברזל ופצע את שני בניו.

בתחילת מלחמת העצמאות נפגעו קשה חלק מבתי השכונה מירי ערבי מכיוון מנשייה ותושביה היו לפליטים ומצאו מקלט ארעי במתחמים מרוחקים מקו העימות העירוני.

שנים הרבה לאחר הקמתה עדיין סבלה השכונה מדימוי נמוך.

==לקריאה נוספת==
* אור אלכסנדרוביץ', [http://theory-and-criticism.vanleer.org.il/product/גבולות-של-נייר-ההיסטוריה-המחוקה-של-שכו/ גבולות של נייר: ההיסטוריה המחוקה של שכונת נווה שלום], תיאוריה וביקורת, גיליון 41, קיץ 2013

==הערות שוליים==

קטגוריה:תל אביב-יפו: שכונות
רקפת (מתקן אלקטרוני)

רקפת הוא מתקן אלקטרוני פרי פיתוח ישראלי שזיהה את מיקום נתיבי הטיסה הנסתרים ממתקני המכ"ם מתוצרת סובייטית של מדינות ערב, ובכך אפשר למטוסי חיל האוויר להפתיע מעל שדות התעופה הערביים ולהשמיד במכה מקדימה את חילות האוויר של מדינות ערב בעודם על הקרקע, במבצע מוקד - מהלך הפתיחה של מלחמת ששת הימים.

המתקן זיכה את ממציאו, סגן-אלוף יוסף נאור, איש הלוחמה האלקטרונית בחיל האוויר, בפרס ביטחון ישראל.

בין מתקני המכ"ם ש"רקפת" קלטה את שידוריהם, ומכאן גם את "השטחים המתים" שאינם מכסים, היה המכ"ם המצרי מדגם P-12 מתוצרת סובייטית באל עריש, ובכך התאפשר מסדרון טיסה בטוח למטוסי חיל האוויר וגיחה התקפית מעל שדות התעופה המצריים בחצי האי סיני וממערב לתעלת סואץ .
==ראו גם==
* יחידה 555

==קישורים חיצוניים==
* 

==הערות שוליים==

קטגוריה:מכ"ם
קטגוריה:טכנולוגיה צבאית
קטגוריה:לחימה אווירית במלחמת ששת הימים
פולקסווגן K70

פולקסווגן K70 היא מכונית משפחתית, 4 דלתות, שפותחה על ידי חברת NSU בשנת 1969. פולקסווגן K70 יוצרה ושווקה על ידי חברת NSU בשנים 1969-1970, ולאחר רכישת חברת NSU על ידי פולקסווגן יוצרה עד שנת 1974. יוצרו 211,127 יחידות. 800 יחידות שווקו בבריטניה.

פולקסווגן K70

==היסטוריה==

פולקסווגן K70 פותחה במקור כדי להשלים את דגם ה-NSU Ro 80. הפולקסווגן K70 התאפיינה על ידי מנוע הבוכנה הקונבנציונלי שלה ולא על ידי המנוע הרוטורי של דגם ה-Ro80 Wankel. 

פולקסווגן K70 שמר על שמו המקורי שניתן על ידי חברת NSU. פירוש שם הרכב: האות K מציינת את המילה הגרמנית Kolben (בוכנה) ו-70 מציין פלט מנוע של 70 PS (51 כ"ס, 69 כ"ס). 

פולקסווגן K70 התחרתה בדגם פולקסווגן 411 ובדגם פולקסווגן 412.

בשנת 1971 זכתה הפולקסווגן K70 במקום השני, בתחרות מכונית השנה באירופה. במקום הראשון זכתה הסיטרואן GS.

==דגמים==

* דגם 1600 (שנים 1970-1974), מנוע 1,605 סמ"ק

* דגם 1600L (שנים 1970-1973), מנוע 1,605 סמ"ק

* דגם 1800LS (שנים 1974-1973), מנוע 1,807 סמ"ק

==מפרט טכני==
* 4 דלתות - 5 נוסעים
* בלמים: דיסק מקדימה, תופיים מאחור
* מכל דלק - 52 ליטר
* מערכת חשמל - 12 וולט
* חגורות מושב - אופציה
* דגם 1600: יחס דחיסה 1:8, מהירות שיא : 148 קמ"ש, משקל: 1,060 ק"ג
* דגם 1600L: מנוע 1,605 סמ"ק המפיק 66 כ"ס ו-89 כ"ס, יחס דחיסה 1:8, מהירות שיא: 158 קמ"ש, משקל: 1,060 ק"ג
* דגם 1800LS: מנוע 1,807 סמ"ק המפיק 74 כ"ס ו-99 כ"ס, יחס דחיסה 1:9.5, מהירות שיא: 162 קמ"ש, משקל 1,100 ק"ג 
* דגם 1800LS: אורך הרכב - 4,470 מ"מ, רוחב - 1,665 מ"מ, גובה - 1,435 מ"מ
* דגם 1800LS: צריכת דלק - 13.5 ליטר ל-100 ק"מ

== תמונות ==
<gallery>
קובץ:VW K70L 481031 (1973) licence 70-98-ZA pic6.JPG|פולקסווגן K70
קובץ:VW K70L 481031 (1973) licence 70-98-ZA pic5.JPG|פולקסווגן K70
קובץ:MHV Volkswagen K70S 01.jpg|פולקסווגן K70
קובץ:Bundesarchiv B 145 Bild-F038804-0005, Wolfsburg, VW Autowerk.jpg|פולקסווגן K70
קובץ:VW K70 yellow 1970 vl TCE.jpg|פולקסווגן K70, שנת 1970
</gallery>

==ראו גם==

* NSU
* NSU Ro 80
* פולקסווגן

==לקריאה נוספת==
* [http://www.carsforum.co.il/vb/showthread.php?224650-%D7%A0%D7%95%D7%9C%D7%93%D7%94-%D7%91%D7%97%D7%98%D7%90-%D7%95%D7%9E%D7%AA%D7%94-%D7%91%D7%98%D7%A8%D7%9D-%D7%A2%D7%AA-%D7%A1%D7%99%D7%A4%D7%95%D7%A8%D7%94-%D7%A9%D7%9C-%D7%94%D7%A4%D7%95%D7%9C%D7%A7%D7%A1%D7%95%D7%95%D7%92%D7%9F-K-70 נולדה בחטא ומתה בטרם עת - סיפורה של הפולקסווגן K 70] (חן פרחי) carsforum
פולקסווגן K70 

== קישורים חיצוניים ==

קטגוריה:מכוניות משפחתיות
K70
קטגוריה:דגמי מכוניות שהושקו ב-1969
קטגוריה:כלי רכב גרמניים
חלום הוא עניין פרטי

חלום הוא עניין פרטי (באנגלית: Dreaming Is a Private Thing) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון דצמבר 1955 של כתב העת The Magazine of Fantasy & Science Fiction. הסיפור תורגם לעברית בשנת 1976 בספר גדול ורחב הוא העולם, ושוב בשנת 2009 בספר כתבי אייזק אסימוב כרך 1.

הכותרת המקורית של אסימוב לסיפור הייתה "מאה מיליון חלומות בו זמנית" ("A Hundred Million Dreams at Once"), אולם עורך העיתון אנטוני בוצ'ר שינה את הכותרת. אסימוב אהב את הכותרת החדשה והשאיר אותה גם כשפורסם הסיפור בקבצים מאוחרים יותר.

==עלילה==
ג'סי וייל הוא המייסד והבעלים של חלומות בע"מ, חברה המייצרת חלומות לשימוש פרטי, המאפשרים לאדם לחוות חלום שנוצר על ידי מישהו אחר. בחלומות יכול לצפות כל אחד בביתו הפרטי על ידי ציוד אותו ניתן לרכוש או לשכור. החלומות מיוצרים על ידי אנשים שהוכשרו לכך במיוחד, לעיתים קרובות מתבודדים חברתיים או תמהונים, כתוצאה מההכשרה האינטנסיבית אותה הם עוברים לאורך שנים.

לווייל מוצגת התפתחות חדשה - חלומות פורנוגרפיים - והוא מבקש מהממשלה לסייע לו במיגור התופעה. בינתיים, הוא מראיין ילד בן עשר אשר הראה פוטנציאל להיות חולם, עיסוק משתלם אם יתברר שהוא מתאים ויעבור אימונים.

לאחר מכן מתבשר וייל על ידי אחד החולמים הטובים שלו כי הוא אינו רוצה לעבוד יותר, מאחר שהעבודה כחולם הורסת את חיי המשפחה שלו, והוא מרגיש שהוא איבד את עצמו, אולם וייל יודע מניסיון כי חולם אמיתי אינו יכול להפסיק לחלום, גם אם הוא רוצה, ולכן מאפשר לו לחתום על התפטרות מזויפת משום שהוא יודע כי הוא יחזור לעבוד אצלו.

אחד מאנשי צוותו של וייל מספר לו כי חברה מתחרה פתחה רשת של "היכלי חלומות", בהם יכולים מספר אנשים לקלוט את אותו חלום בו זמנית. אולם וייל אינו סבור שרעיון זה יעבוד, משום כשפי שווייל אומר, חלום הוא עניין פרטי.

קטגוריה:סיפורים קצרים מאת אייזק אסימוב
קטגוריה:יצירות משנת 1955
נונקי

נוּנקי או σ בקשת הוא הכוכב השני הכי בהיר בקבוצת הכוכבים קשת. למרות היותו השני בבהירותו בקבוצה הוא קיבל את ציון באייר σ. מקור שמו הוא ככל הנראה אשורי או בבלי. כוכב זה מהווה חלק מהאסטריזם דמוי הקומקום שבקבוצת קשת.

==תכונות==
נונקי הוא כוכב הסדרה הראשית כחול מסוג ספקטרלי B2.5 V במרחק של כ-225 שנות אור ובהירות נראית נראית מדרגה 2.06 כך שקל לצפות בו. מסתו כ-7 מסות שמש ורדיוסו גדול פי 4.5 מרדיוס השמש. עוצמת ההארה שלו היא קצת יותר מפי 600 מהשמש בתחום הנראה ופי 3,300 בתוספת הקרינה בתחום העל-סגול שנפלטת בשל הטמפרטורה הגבוהה של פניו שעומדת על כ-19,000 קלווין. זמן החיים של כוכבים בעלי מסה כזאת בסדרה הראשית הוא פחות מ-100 מיליון שנים כך שגילו של נונקי מוערך במספר עשרות מיליוני שנים בלבד ובתוך מספר עשרות מיליוני שנים נוספות הוא צפוי להפוך לענק אדום, לאבד את שכבותיו החיצוניות ואת רוב מסתו ולסיים את חייו כננס לבן. ממדידות ספקטרוסקופיות נראה שיש לנונקי בן זוג עמום בהרבה עם מסה של כמסת שמש אחת שמקיף אותו במרחק קטן ובזמן הקפה של מספר ימים.

בשל קרבתו למישור המילקה, נונקי מוסתר לעיתים על ידי הירח ובמקרים נדירים על ידי כוכבי הלכת נוגה ומאדים. אירוע ההסתרה האחרון היה ב-17 בנובמבר 1981 כאשר נוגה עבר על פניו ולא צפויים אירועי הסתרה נוספים במאה ה-21.

==קישורים חיצוניים==
* [http://stars.astro.illinois.edu/sow/nunki.html נונקי באתר של ג'ים קלר]
* 

==הערות שוליים==

קטגוריה:כוכבי הסדרה הראשית מסוג B
קטגוריה:קבוצת הכוכבים קשת
בריסטול 405

בריסטול 405, (Bristol 405) - היא מכונית סלון - קופה יוקרתית, מתוצרת יצרנית המכוניות הבריטית בריסטול אשר יוצרה בין השנים 1955–1958.

בסך הכל יוצרו 308 יחידות. מנוע הבריסטול 405 היה מבוסס על דגם ה-ב.מ.וו 326 הגרמני.

חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

==דגמי בריסטול 405==
* 4 דלתות סדאן
* 2 דלתות קופה
* 2 דלתות קבריולה

== תמונות ==
<gallery mode="packed" heights="100">
קובץ:Bristol 405 (10949402586).jpg|בריסטול 405, סדאן
קובץ:Bristol 405 front.jpg|בריסטול 405
קובץ:Bristol405.jpg|בריסטול 405
קובץ:1956 Bristol 405 Drop Head Coupe.jpg| בריסטול 405 קבריולט, שנת 1956
קובץ:Bristol 405D.JPG| בריסטול 405 - קבריולט
</gallery>

==ראו גם==
* בריסטול 400
* בריסטול 401
* בריסטול 402
* בריסטול 403
* בריסטול 404
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר
* ב.מ.וו 326

== קישורים חיצוניים ==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1955
405
קטגוריה:מכוניות בריטיות